Lksubs.com උපසිරැසි ගැන්විමක්
මුන්ට මේක එපා වෙලා නැද්ද?
මෙන්න ආයෙත් පටන් අරන්!
නූලෙන් බේරුණේ!
අපි වැඩේට බහිමු.
සුබ රාත්‍රියක්, සර්.
♪ අහෝ, මනුෂ්‍යය! ♪
♪ මේ ජීවිතේ අයිති ඔයාටද? ♪
♪ එහෙමත් නැත්තම් මේක අළු ගොඩක් විතරද? ♪
♪ මේ රැයේ... ♪
♪ මේ ඉරණම්කාරී රැයේ ♪
♪ මේ රැයේ... ♪
♪ මේ ඉරණම්කාරී රැයේ! ♪
♪ මේ ජීවිතේ! තනි කකුලෙන් ඉන්න කොකෙක් වගේ ♪
♪ අවස්ථාවක් හොයමින්, වැනෙනවා ♪
♪ සාක්ෂිකාරයා ඔහුයි... ♪
♪ ඔත්තුකාරයෙක් වෙන අපේ හදවත ♪
♪ මේ ඉරණම්කාරී රැයේ අපි යන ගමන! ♪
♪ අඳුර පවා ආලෝකයක් වෙනවා ♪
♪ දුක් විඳීම පෙනෙන මානයේ තියෙද්දී... ♪
♪ දවසක් ගොඩක් ලස්සනට තිබ්බ ජීවිතේ ♪
♪ දැන් මැකිලා ගිහින්, පාටත් බොඳ වෙලා ♪
♪ මේ රැයේ... ♪
♪ මේ ඉරණම්කාරී රැයේ ♪
♪ අහෝ, මනුෂ්‍යය! ♪
♪ මේ ජීවිතේ අයිති ඔයාටද? ♪
♪ එහෙමත් නැත්තම් මේක අළු ගොඩක් විතරද? ♪
♪ මේ රැයේ... ♪
♪ මේ ඉරණම්කාරී රැයේ ♪
ගොඩක් දුක් විඳිනකොට කෙනෙක්ට මරණය ඕනෙ වෙනවා.
ඔයාටත් කවදාහරි එහෙම හිතෙන්න පුළුවන්.
මේ ජීවිතේ මට ගොඩක් වේදනාවන් සහ පසුතැවීම් දුන්නා.
ඒකයි මම මේ ජීවිතේට ඒ හැටි ආස නැත්තේ.
ඒ ගෙම්බෙක්ද?
මෑතක ඉඳන් මට මැරෙන්නමයි හිතෙන්නේ, ඒක නවත්තගන්නත් බෑ.
මම ඉස්සර ජීවිතේ ගොඩක් වින්දා!
මම ගොඩක් සතුටින් ජීවත් වෙන්න හීන දැක්කා.
සමහර හීන නිකම්ම හීන විතරයි නේද?
මගේ හීනෙත් ඒ වගේ.
මේ ලියුම ඔයාට හම්බවෙනකොට...
මම ජීවතුන් අතර ඉන්න එකක් නෑ.
මේක සියදිවි නසාගැනීමක්.
කවුද එතන?
ඒ කවුද?
කවුද එතන?
ගුඩ් නයිට්.
හේයි! තමුසේ කවුද?
සම්පත්! සම්පත්! තමුසේ කවුද?!
නවතිනවා! කොහේද ඔය දුවන්නේ?
සම්පත්!
හේයි! කොහේද ඔය දුවන්නේ?
හේයි! දුවන එක නවත්තනවා!
-හේයි! -එපා! පිහිය බිම දානවා.
එහෙම කරන්න එපා! සම්පත්!
කොහේ යන්නද හදන්නේ?
මොකද වුණේ මැඩම්?
-සම්පත්... -ඇයි බය වෙලා වගේ?
මොකද වුණේ? මෙයා කවුද? ඇයි මෙයා බිම වැටිලා ඉන්නේ?
ආ! මැඩම් මෙයාව මැරුවද?
පොඩ්ඩක් ඉන්න.
-කාටද කෝල් කරන්නේ? -පොලිසියට මැඩම්.
ඒක තමයි කරන්න තියෙන හොඳම දේ.
සම්පත්?
සම්පත්.
-කියන්න මැඩම්. -ඔයාට මොනවද ඕනේ?
මුකුත් නෑ. මැඩම් කලින් මට කතා කළානේ.
පොඩි ප්‍රශ්නයක් වුණා. ඒකයි කතා කළේ.
කියන්න. මොකක්ද වෙන්න ඕනේ? මම කරන්නම්.
කමක් නෑ. මම ඒක බලාගත්තා. ඔයා යන්න.
මැඩම්! ස්කෝර් එක දන්නවද?
ලකුණු 144යි, විකට් තුනක් ගිහින්.
දෝනි තාම ගහනවා. අපිට තාම ඕවර් 7ක් ඉතුරුයි.
එයා අවුට් වෙන්නේ නැති වෙන්න බලන්න.
මම ඒක බලාගන්නම්. මැඩම්?
ඇයි බය වෙලා වගේ?
එහෙම මුකුත් නෑ. ඔයා ගිහින් මැච් එක බලන්න.
හරි මැඩම්. CSK තමයි අද කප් එක ගෙදර ගෙනියන්නේ!
තමුසෙලා කවුද යකෝ?
තමුසෙලාට මොනවද ඕනේ?
-වොච්මන්! -ශ්... සද්ද කරන්න එපා!
මොකක්ද? තමුසේ මොනවද හොයන්නේ?
මගේ නෙබියුලයිසර් එක.
ඇත්ත කියනවා. කවුද තමුසෙව මෙහෙට එව්වේ?
කවුරුවත් නෑ.
මමමයි ආවේ.
බොරු කියන්න එපා! තමුසේ ඇයි මෙහෙට ආවේ?
-කවුද තමුසෙව එව්වේ? -මම දිවුරනවා.
මමමයි මෙහෙට ආවේ.
-මම ආවේ හොරකම් කරන්න. -මම තමුසෙව විශ්වාස කරන්නේ නෑ.
මම දිවුරනවා!
තමුසේ ආවේ හොරකම් කරන්නද නැත්නම් මාව මරන්නද?
මම ආවේ හොරකම් කරන්න මැඩම්. මම දිවුරනවා.
-ඕකම කියවන එක නවත්තනවා! -නෑ මැඩම්...
ඔයාව මරලා මට මොනවා හම්බවෙන්නද?
ආවේ හොරකම් කරන්න! ඒ වුණාට කතාව බලනවාකෝ!
එහෙනම් ඇයි පිහියක් අල්ලන් හිටියේ?
මම බය වුණා මැඩම්.
ඒකයි බයට ඔයාව සීරුණේ.
ඔයා මාව මැරුවොත්, හැම ආත්මෙකම මාව මරපු පව ඔයාට පඩිසන් දෙනවා!
-මොනවාද තමුසේ මේ කියවන්නේ? -නෑ! මම වෙව්ලනවා!
අනේ ඔය තුවක්කුව බිම දාන්න මැඩම්.
-මට යතුර දෙන්න, මම යන්නම්. -ඇතුළට යනවා.
-නෑ. මම... -කියන දේ ඇහෙන්නේ නැද්ද? ඇතුළට යනවා!
යනවා!
ඔයා කියන ඕනම දෙයක් මම අහන්නම්.
අනේ තුවක්කුව බිම දාන්න.
යනවා!
මේසේ ළඟට යනවා.
හේයි! මොනවද හොයන්නේ?
යතුරු ටික මට දෙනවා.
ඕක ගන්නවා.
-මම කොහොමද... -ඕක උස්සනවා!
හේයි! ෆස්ට් ඒඩ් බොක්ස් එක ගන්නවා.
ඒක තමයි... මෙන්න.
වොෂ් බේසින් එක ළඟට යනවා.
බැන්ඩේජ් එක දාගන්නවා.
මම මේක කළාම මට යන්න දෙනවා නේද?
හරි.
දෙවියනේ! මේ මඟුල!
-කෝල් එක ආන්සර් කරනවා. -මැඩම්...
මම කිව්වානේ ආන්සර් කරන්න කියලා!
ස්පීකර් දානවා.
හලෝ?
ඇයි මගේ කෝල්ස් කට් කරන්නේ?
මොකද? මාත් එක්ක තරහින්ද?
ඔයා ඇරෙන්න මට වෙන කවුද ඉන්නේ?
-මොනවා හරි කියන්නකෝ. -ඔයාට කොහොමද?
ඔයා එක්ක කතා කරන්නේ නැතුව මම කොහොමද හොඳින් ඉන්නේ.
මම කිව්වානේ අද රෑට මම බිසී කියලා?
-මෝඩයා! -ඇයි ඔයා ඔච්චර සැර?
-මම ඔයාව කොච්චර මිස් කරනවද දන්නවද? -දැන් තියන්න.
මොකද අවුල? දෙන්න ඕන දේ දෙන්නකෝ!
-හේයි! -කියනවා!
ආයෙත් කියන්න?
-හාදුවක්! -මේකද හාදු දෙන්න වෙලාව?
හාදු ඕනම වෙලාවක දෙන්න පුළුවන්!
-මෙන්න. -ඒ කවුද?
-මගේ පෙම්වතිය. -නම?
-මීනා. -තමුසේගේ නම මොකක්ද?
-අන්බු. -ආ?
-මීනා. -ෆෝන් එක දෙනවා.
-අනේ. අනේ. -ෆෝන් එක දෙනවා!
මේක ස්මාර්ට් ෆෝන් එකකුත් නෙවෙයි. කමක් නෑ. ඔයා තියාගන්න!
අනේ මට යන්න දෙන්න මැඩම්.
දොර අරින්න මැඩම්. මම මෙහෙන් පැනලා යන්නම්.
-තමුසේ දැන් යන්නේ හිරේට! -හිරේට?
එපා මැඩම්. මම සමාව ගත්තානේ? අනේ මැඩම්. මම බඳින්න ඉන්නේ.
දැන් කාටද කතා කරන්නේ?
-පොලිසියට. -මෙන්න! බලන්න මැඩම්!
මම ආවේ ඔයාව මරන්න නෙවෙයි කියලා මම කිව්වා නේද?
-ඇයි පොලිසියට කතා කරන්නේ? -මම තමුසෙව විශ්වාස කරන්නේ කොහොමද?
-මම මොකටද බොරු කියන්නේ? -තමුසේ කොහොමද ඇත්ත කියන්නේ?
මම මොකටද තමුසේ කියන දේවල් අහන්නේ?
අනේ, මම කියන දේ අහන්න. මගේ ජීවිතේම විනාශ වෙයි!
මම නිකම්ම හොරෙක් විතරයි! ඒකත් අද දවසට විතරයි.
මම හොරකම් කරන්න ආවේ මගේ සල්ලි ප්‍රශ්න නිසා. ඔයා මාව අල්ලගත්තානේ!
-මම ආයෙ කීයටවත් මේක කරන්නේ නෑ! -ඒක හරි.
තමුසෙට ආයෙ කවදාවත් හොරකම් කරන්න බැරි වෙයි!
-මම පොලිසියට කතා කරනවා. -මාව බය කරන එක නවත්තන්න.
-හලෝ? -මම කියන දේ අහන්න මැඩම්.
-මම වඳින්නම්! -හලෝ? පොලිසියෙන්ද?
-පස්සට යනවා! -මගේ ජීවිතේ නැති වෙයි මැඩම්!
මගේ මීනා මේක දැනගත්තොත්, එයා වෙඩින් එක නවත්තයි මැඩම්.
මම බලපු කෙල්ලො 38 දෙනාගෙන් මාව බඳින්න කැමති වුණේ එයා විතරයි.
මට දැනටමත් කසාදෙ පරක්කු වෙලා තියෙන්නේ.
ඔයා මේක පොලිසියට කිව්වොත්, එයා අනිවාර්යයෙන්ම මාව දාලා යයි.
මම මගේ වෙඩින් කාඩ් එකේ ඔයාව ප්‍රධාන අමුත්තා විදිහටත් දාන්නම්.
අනේ මැඩම්. මම වඳින්නම්.
තමුසෙට මෙහෙන් යන්න ඕනෙනම් මට දෙයක් කරන්න වෙනවා.
කියන්න මැඩම්.
මොකක්ද මේ?
තමුසෙට මිනීමැරුමක් කරන්න වෙනවා.
මිනීමැරුමක්?
මාව මරනවා.
ඔයා මාත් එක්ක සෙල්ලම් කරනවාද?
මම තමුසෙට මගේ තුවක්කුව දුන්නා. මම සෙල්ලම් කරනවා කියලද හිතන්නේ?
මම මිනීමරුවෙක් නෙවෙයි මැඩම්.
මම නිකම්ම හොරෙක්. ඒකත් අද දවසට විතරයි.
මම තුවක්කු දැකලා තියෙන්නේ ෆිල්ම්වල විතරයි.
මම මේකක් දැක්කෙත් අදයි. මට වෙඩි තියන්න බෑ.
අනේ මට යන්න දෙන්න! මාව මරනවා.
මම යතුර දෙන්නම්.
මැඩම්. මම සාමාන්‍ය මනුස්සයෙක්.
මම සතෙක්වත් මරන්නේ නෑ. මම කොහොමද ඔයාව මරන්නේ?
අනේ දොර අරින්න.
අනික, මම ඔයාව මැරුවොත් ඔයා කොහොමද මට යතුර දෙන්නේ?
-එහෙනම්, මම පොලිසියට කතා කරනවා. -ආ! කතා කරන්න!
කතා කරනවා.
කතා කරන්න. මම මෙතන ඉන්නම්.
මම බය වෙයි කියලද හිතන්නේ? කතා කරනවා!
මම ඒකට මූණ දෙන්නම්.
හොරකම් කළාම මාස තුන හතරක්නේ හිරේ ඉන්න වෙන්නේ?
මම ලෑස්ති වෙලා ආවේ.
ඔයා මාව මිනීමරුවෙක් කරන්නද හදන්නේ?
අවුරුදු හත අටක් හිරේ බත් කන්න මට පිස්සු කියලද හිතන්නේ?
පොලිසියට කතා කරන්න. කතා කරන්න මැඩම්.
කතා කරනවා!
තමුසේ තාම මෙතනද?
මම කියන දේ අහන්න.
මට උදේට එන්න බෑ.
මම පොලිසියට කතා කළා නම්
එයාලා මෙලහකටත් මෙතන.
සොරි මැඩම්. මට වැරැද්දක් වුණා.
මම දිවුරනවා...
මම දිවුරනවා.
මම දිවුරනවා, මම හොරකම් කරන්නේ නෑ.
දොර අරින්න. අනේ.
මට යන්න දෙන්න.
කට වහගන්නවා!
මැඩම්?
උදව් කරන්න!
-කට වහගන්නවා. නැත්නම් වෙඩි තියනවා. -උදව් කරන්න.
උඩට යනවා.
උදව් කරන්න...
උඩට යනවා. යනවා.
මම කියන දේ අහනවා. යනවා.
මැඩම්...
කියවන එක නවත්තනවා.
ඇයි මාව මේ උඩටයි පල්ලෙහාටයි යවන්නේ?
-මම වෙඩි තියනවා. -ඔයාමනේ මට ඔයාව මරන්න කිව්වේ.
-ඒත් ඔයාට තමයි හිරේ යන්න වෙන්නේ. -කට වහගෙන යනවා.
මම යනවා.
-මම යනවා. -වාඩි වෙනවා.
ඔතනින් වාඩි වෙනවා.
-බලන්න. -ශ්!
මම පොලිසියට කතා කරනවා.
-ඔයා මොකක්ද හිතන්නේ? -සද්ද කරන්න එපා.
මම මියුට් කරන්නම්.
මෝඩයා! ඇයි ඕක මියුට් කළේ?
-ඔයානේ කිව්වේ. -මම කිව්වේ තමුසේගේ කට ගැන.
ආ! දැන් තේරුණා.
වොච්මන්ට තමුසේගේ සද්දේ ඇහුණොත්, එයා ඇතුළට එයි.
එතකොට කාටවත් තමුසෙව පොලිසියෙන් බේරන්න බැරි වෙයි.
තේරුණාද?
මම එයා එක්ක කතා කරලා එන්නම්.
ඒ වෙනකම් මාව මරන විදිහක් කල්පනා කරනවා.
නැත්නම්, මම පොලිසියට කතා කරනවා.
කොහොමද බං උඹ එයාව ඇදලා ගත්තේ?
ඉරිසියා කරන්න එපා.
ඇයි මෙයාට පොලිසියටම කතා කරන්න ඕනේ වෙලා තියෙන්නේ?
අනික මට එයාව මරන විදිහක් හොයන්නත් කියනවා?
අන්බු!
මම අද හිරේ යනවා.
මීනා! අපේ කසාදෙට මොකද වෙන්නේ?
සම්පත්? ඔතනද ඉන්නේ?
ඇයි කෑගහන්නේ?
මොකක්?! මම කෑගැහුවා?
-ඇයි ඔයා කෑගැහුවේ? -හේයි...
මම කෑගැහුවේ නෑ.
ඒත් ඔයයි තව කවුරුහරි කෑගහනවා මට ඇහුණා.
ආ, ඒකද? මම ටීවී බලබල හිටියේ.
කවුද යකෝ මේ මහ රෑ ටීවී එක ඔච්චර සද්දෙට දාන්නේ?
හරි එහෙනම්.
කොහොම වුණත් ඒක මැඩම්ගේ ටීවී එකනේ. ඕන තරම් සද්දෙට දාගන්න.
ප්‍රශ්නයක් නෑ. ගුඩ් නයිට්.
ගුඩ් නයිට්.
තමුසේ මොනවා කළත් වැඩක් නෑ අන්බු.
-ඔයා මම කියන දේ අහන්නේම නෑ නේද? -නෑ.
මට මෙතනින් යන්න ඕනේ. එච්චරයි.
ඒකට තමුසෙට ක්‍රමයක් තියෙනවා.
ඒක පාවිච්චි කරනවා.
මම මගේ ක්‍රමයක් පාවිච්චි කරන්නම්.
මාව දැක්කාම බිල්ලට දෙන එකෙක් වගේද පේන්නේ?
ඔව්. තමුසේ මගේ ප්ලෑන් එක කෑවා.
-මොන ප්ලෑන් එකද? -සියදිවි නසාගන්න එක.
මම මැරෙන්නයි හැදුවේ.
ඒත් තමුසේ ඒකට බාධා කළා.
මේකත් ප්ලෑන් එකක්ද?
ඔව්, ඒක ප්ලෑන් එකක්.
-මගේ සියදිවි නසාගැනීමේ ලියුම තාම ලැප්ටොප් එකේ තියෙනවා. -ඉතින්?
ඔයා මාවත් මේ මඟුලට පටලවන්නද හදන්නේ?
මම යනවා.
මම ගියාට පස්සේ පාඩුවේ මැරෙන්න. මම පස්සේ ඔයාගේ මිනීවළ බලන්න එන්නම්.
ඒක එච්චර ලේසියි කියලද හිතන්නේ?
මම ටික කාලෙක ඉඳන් මේ ගැන හිතුවා,
අද තමයි අන්තිමට තීරණයක් ගත්තේ.
ආ.
තමුසේ නිසා මගේ වස බෝතලේ බිම වැටුණා.
මට වෙඩි තියාගන්න තරම් ධෛර්යයක් තිබුණේ නෑ.
ඒත් වස බෝතලේ තිබුණේ උඩ තට්ටුවේ.
මම හොරකම් කරන්න ආවේ පල්ලෙහාට.
ඔයා වගකීමෙන් තව බෝතල් අරන් තියාගන්න තිබුණේ.
අනික ඔයාට ධෛර්යයක් නෑලු නේද?
කාටද මේ බොරු කරන්නේ?
මට වෙඩි තියන්න හදද්දී ඔයාගේ ඇස්වල තිබ්බ ගින්දර මම දැක්කා.
වෙන කෙනෙක්ව මරන්න ධෛර්යයක් ඕනේ නෑ.
ඒත් තමන්ටම වෙඩි තියාගන්න ලොකු හයියක් ඕනේ.
මොන මඟුල් තර්කයක්ද ඒ!
මම යනවා.
මීනාට කියන්නද තමුසේ ඉන්නේ කොහෙද, මොනවද කරන්නේ කියලා?
එපා.
මැඩම්...
-ඇයි ඔයා මෙහෙම කරන්නේ? -මම ආයෙත් මේක කියනවා.
-මාව මරනවා නැත්නම් හිරේ යනවා. -දෙකම එකයිනේ.
මට වෙඩි තියලා තුවක්කුව මගේ අතේ තියලා යනවා.
මගේ ලියුම තමුසෙව බේරගනීවි. මොකද කියන්නේ?
හරි. දෙන්න.
මේක දඬුවම් ලැබෙන වරදක්, මැඩම්.
හොරකම් කරන එකත් එහෙමයි.
මට වෙන විකල්පයක් තිබුණේ නෑ.
-මටත් වෙන විකල්පයක් නෑ. -ඔයාට තියෙනවා.
-අනේ දෙවියනේ! -වෙඩි තියලා මෙහෙන් යනවා.
මම කනට වෙඩි තිබ්බොත්?
හෙල්ලෙන්නේ නැතුව ඉන්නවා.
මැඩම්, මම වෙව්ලනවා.
මට තිබහයි. වතුර ටිකක් දෙන්න.
මම ඒක බීලා හරියටම වෙඩි තියන්නම්.
මාව විශ්වාස කරන්න.
මම දිවුරනවා.
-ඒක ගෙනාවේ ජර්මනියෙන්. -ආ.
ඒක ලස්සනයි.
-ඒක ලක්ෂ හතරයි. -මොකක්?!
ලක්ෂ හතරක්?
ඔව්.
ඒ සල්ලිවලින් මම සෙකන්ඩ් හෑන්ඩ් ත්‍රීවීල් තුනක්ම ගන්නවා.
මගේ මහත්තයා පරණ බඩුයි, කලා නිර්මාණවලටයි ආසයි.
ආ, එයා ආස ඇන්ටිලාටද?
නෑ, මම කිව්වේ එයා පරණ දේවල් එකතු කරන්න ආසයි කියලා.
ඕකේ ගාණ ඇහුවාම මගේ ඇඟත් පත්තු වෙනවා. ඕක මට දෙන්නකෝ.
ලක්ෂ හතරක්!
මෙන්න.
හේයි...
මට යතුරු ටික දෙනවා.
තමුසේ කරන්නේ ලොකු වැරැද්දක්.
මම වැරැද්දක් කරන්නේ නෑ.
මගේ යතුරු ටික දෙනවා, නැත්නම් මම තමුසේගේ බෙල්ල කපනවා.
බෙල්ලක් කපන්න පිහියක් පාවිච්චි කරන්නේ කොහොමද කියලවත් තමුසේ දන්නවද?
-ඔයාට මේක කලින් කියන්න තිබ්බානේ. -මම ඔයාව මරන්නේ නෑ, මැඩම්.
මම ඔයාට හිමින් හිමින් වධ දෙනවා.
ඒකට කමක් නෑ. මම කැමතියි හිමින් හිමින් මැරිලා යන්න.
අනේ! මාව මරන්න එපා.
ඇයි මඟුල තමුසේ මෙහෙම කරන්නේ?
අන්න ඒකයි මම තමුසෙට කියන්නේ.
තුවක්කුව තමයි ලේසිම ක්‍රමේ.
මට ඔයාව මරන්න බෑ.
ඔයාට ඕනේ ඒක නම්, කමක් නෑ.
-මම පොලිසියට කතා කරනවා. -පොලිසිය ගැන කියලා මාව බය කරන එක නවත්තන්න.
ඕක මට දෙන්නකෝ.
මගේ යතුරු ටික දෙනවා.
-මගේ ෆෝන් එක මට දෙන්න. -මගේ යතුරු ටික දෙනවා.
මම තමුසෙට පෙන්නන්නම්.
එනවා.
තමුසෙට තමුසෙවම මරාගන්න බයයි.
ඒත් මාව හිරේ යවන්නද හදන්නේ?
මෙයා නම් මාව ඇත්තටම මිනීමරුවෙක් කරයි වගේ.
එනවා.
යනවා.
සම්පත්! උදව් කරන්න!
ඌ මෙලහකටත් නිදි ඇති.
ඌ මොකට ඩියුටි කරනවද මන්දා?
මම කරපු සද්දෙට ඌ මෙලහකටත් මෙතන ඉන්න ඕනේ.
අන්බු!
තමුසෙට බේරෙන්න බෑ.
මාව මරපු එකට තමුසේ අහුවෙනවා.
තමුසේගේ ඇඟිලි සලකුණු මේ ගෙදර හැමතැනම තියෙනවා.
මම කියන දේ අහනවා.
තමුසේ මොනවා කළත්, බේරෙන්න බෑ.
මැඩම්!
මාව ලිහන්න.
මාව මරන්නේ නැතුව තමුසෙට යන්න බෑ.
සමහරවිට මම ඔයාව මරන එක හොඳයි වගේ.
මැරෙනවා.
ඉක්මන් කරන්න. මැරෙනවා.
-මම ඔයාව මරනවා. -අනේ.
එපා. එපා, අන්බු.
මට තත්පරෙන් ඔයාව මරන්න පුළුවන්.
මොකද?
මොකද වුණේ?
මැඩම්, මොකද වුණේ?
මොකද වුණේ මැඩම්?
මම ප්‍රෙග්නන්ට්.
මොකක්?!
-මාස තුනයි. -මේ තත්ත්වෙදිත් ඔයාට මැරෙන්නද ඕනේ.
ඒකෙන් වැඩක් නෑ.
මම කොහොමහරි මැරෙනවා.
මට තේරෙන්නේ නෑ.
වික්‍රම් තමයි මගේ මහත්තයා.
මගේ බඩේ ඉන්න ළමයාගේ තාත්තා එයා.
මගේ තාත්තාට ලොකු අයිටී කම්පැනියක් තියෙනවා.
වික්‍රම් සහ එයාගේ ටීම් එක හොඳ වැඩක් කරලා තියෙනවා.
පහුගිය මාස හය ඇතුළත අපේ කම්පැනියේ ලාභයයි කොටස්වල වටිනාකමයි ඉහළ ගිහින් තියෙනවා.
ඒ ඔක්කොම වික්‍රම් සහ ටීම් එක නිසයි.
විශිෂ්ට වැඩක්!
සුබපැතුම්, වික්‍රම්.
නියම වැඩක්.
තව සුබ ආරංචියක් තියෙනවා.
මගේ දුව, අදිති...
මම එයාව අපේ කම්පැනියේ අලුත් MD විදිහට පිළිගන්නවා.
නියමයි, අදිති.
බොහොම ස්තූතියි, සර්.
♪ ඈ නෙත් කොතරම් මෘදු ද ♪
♪ ඔබේ බැල්මෙන් මගේ හිත පියාඹනවා ♪
♪ මගේ හදවතට පියාපත් දුන්නේ ඈතට පියාඹන්නයි ♪
♪ ඔබ මගේ හදවත පුරවනවා ඒකේ ගිලෙන්නම ♪
♪ මගේ හීන ඔබෙන් පිරිලා ♪
♪ මොකක්ද මේ හැඟීම? ♪
♪ ඈ නෙත් කොතරම් මෘදු ද ♪
♪ මගේ හුස්ම වුණේ ඔහුද? ♪
♪ මේ මිනිහා කොහොමද මගේ හිත හොරකම් කළේ? ♪
♪ මගේ හිතේ කැළඹීමක් ඇති කළේ ඔහුද? ♪
♪ ඔහු නෙත් කොතරම් මෘදු ද ♪
♪ ඔබ වෙස්වලාගත් දේවදූතයෙක්ද? ♪
♪ ඒ ඇස්ද නැත්නම් සඳේ රිදී දූවිලිද? ♪
♪ ඒ ඇඟිලිද නැත්නම් උණු කරපු සීනි කැටද? ♪
♪ ඔහු අනන්ත අහසද නැත්නම් හමන සුළඟද? ♪
♪ ඈ වැස්සේ සුවඳද නැත්නම් සීතල රැයක තනුවක්ද? ♪
♪ ඔබ මගේ ජීවනාලිය වුණා ♪
♪ ඔබ මට ලෝකේ තියෙන ආදරේ ඔක්කොම පෙන්නුවා ♪
♪ අපි අතර තියෙන මේ බැඳීම, ඇත්තක්ද නැත්නම් මතකයක් විතරක්ද? ♪
♪ -ඔහු නෙත් කොතරම් මෘදු ද ♪ ♪ -ඈ නෙත් කොතරම් මෘදු ද ♪
මේ මගේ වාරේ.
හේයි, මේක ට්‍රයි කරන්නකෝ. ඇයි ඔයා රැජිනව මෙතනට ගේන්නේ නැත්තේ?
-එහෙමද? -මොකද රැජිනට හැම පැත්තටම යන්න පුළුවන්නේ.
-මගේ රැජින! -හරි. දැන් ඔයාගේ වාරේ.
-ඉවරයි. -මම ආයෙත් දින්නා. යේ!
-කොහොම වුණත්. සුබපැතුම්. -තෑන්ක් යූ.
ඉතින්, වික්‍රම්... හැමතිස්සෙම දිනන්නේ මමනේ.
ඒත් සතුටින් ඉන්නේ ඔයානේ.
අදිති...
ඔයා දින්නොත්, ඔයා සතුටින්.
ඔයා සතුටින් නම්, මමත් සතුටින්.
අනික මේක නිකම්ම සෙල්ලමක්නේ.
ඒත්, ඔයා...
ඔයා මගේ ජීවිතේ.
වාව්!
සොෆ්ට්වෙයාර් ඉංජිනේරුවා කවියෙක් වෙලා!
ඔයා තමයි මගේ ආභාෂය, පැටියෝ.
තෑන්ක් යූ.
පොඩ්ඩක් ඉන්න.
හලෝ?
මොකක්?
-අන්කල්ට-- -මොකද වුණේ?
-මම පස්සේ ගන්නම්. -තාත්තාට මොකද වෙලා තියෙන්නේ?
ඇක්සිඩන්ට් එකක්.
-සොරි, අදිති. -තාත්තාට කොහොමද?
තාත්තා නැති වෙලා.
මගේ සතුටත් නැති වෙලා ගියා...
මගේ තාත්තා නැති වුණු දවසේ.
එකපාරටම
වික්‍රම්ගේ හැසිරීම් වෙනස් වුණා.
එයා පොඩි දේටත් කේන්ති ගන්න පටන් ගත්තා.
මම කියන හැමදේටම එයා විරුද්ධ වෙන්න ගත්තා.
මම අපි ඉස්සර හිටපු විදිහට ඉන්න ගොඩක් උත්සාහ කළා.
වික්‍රම්!
හැපි ඇනිවසරි!
දැනටමත් අවුරුද්දක් ගියාද?!
මොකක්ද ඒ?
ඔයාට සප්‍රයිස් එකක් තියෙනවා.
ඔයා ආසම ක්ලබ් එකේ මම පාටියක් ලෑස්ති කළා.
අදිති...
මම ඔයාට එහෙම කරන්න කිව්වද?
ඒක සප්‍රයිස් එකක්නේ, වික්‍රම්.
අදිති...
මට හවස මීටිමක් තියෙනවා.
මට... මට සමාවෙන්න. මට එන්න වෙන්නේ නෑ.
ඒත්...
ඒත් මම දැනටමත් අපේ යාළුවන්ටයි නෑදෑයන්ටයි කතා කරලා ඉවරයි.
අහන්න. මමට ගොඩක් වැදගත් මීටිමක් තියෙනවා.
ඒක කැන්සල් කරන්න, නැත්නම් ඔයාලා ගිහින් එන්ජෝයි කරන්න.
මට පාඩුවේ ඉන්න දෙනවා. මීටිමට කලින් මගේ මූඩ් එක කන්න එපා.
මම යනවා.
මම හිතුවේ එයා මඟහැරලා ඉන්නේ
එයාට වැඩ ගොඩගැහිලා තියෙන නිසා කියලා.
ඒත්...
ඒක නෙවෙයි හේතුව.
වික්‍රම්.
කවුද දිව්‍යා කියන්නේ?
දිව්‍යා කියන්නේ අපේ ඔෆිස් එකේ ඇඩ්මින්.
මොකක්ද ඒ අමුතු ප්‍රශ්නේ?
මම අමුතුවට හැසිරෙන්නේ නෑ.
ඔයා තමයි අමුතුවට හැසිරෙන්නේ.
-ඔයා මොකක්ද කියන්නේ? -මොකක්ද මේ?
ඇයි ඔයා එයා එක්ක චැට් කරන්නේ?
මොකක්ද මේකේ තේරුම?
ඇයි තමුසේ මගේ ෆෝන් එක අල්ලන්නේ?
අපි මේ ගැන හවසට කතා කරමු.
මට දැන් දැනගන්න ඕනේ.
අදිති...
තමුසේ සීමාව පනිනවා.
මට හිතෙන්නේ ඔයා තමයි සීමාව පනින්නේ කියලා.
හරි.
මට මේක හිමින් කියන්නයි ඕනේ වුණේ.
තමුසෙට හදිස්සි නිසා, මම කියන්නම්.
දිව්‍යයි මමයි ආදරෙයි.
අපි සම්බන්ධයක් තියෙනවා, අපි සතුටින් ඉන්නවා.
අපි ළඟදීම බඳින්න ඉන්නේ.
එහෙනම් ඇයි මාව බැන්දේ?
මෝඩියේ!
සල්ලිවලට තමයි.
ඒක ඇරෙන්න තමුසෙට වෙන මොනවද තියෙන්නේ?
ආ?
මම තමුසෙට යන්න දෙන්නේ නෑ.
ඩාලිං...
මාව නවත්තන්න තමුසේ කවුද?
මගේ පාරෙන් අයින් වෙනවා.
ඒකෙන් පස්සේ, මේ ගෙදර මගේ හිරගෙදර වුණා.
වික්‍රම් මරණය ඇරෙන්න අනිත් හැමදේකින්ම මට වධ දුන්නා.
හලෝ, කීර්ති?
මම--
තමුසේ කාටද කතා කරන්නේ?
ආ?
මම තමුසෙට කිව්වා නේද කා එක්කවත් කතා කරන්න එපා කියලා?
කතා කරන්නම ඕනෙනම්, මෙන්න මේකෙන් කතා කරනවා.
තමුසෙට කතා කරන්න පුළුවන් මාත් එක්ක නැත්නම් වොච්මන් එක්ක විතරයි.
මේකෙන් කතා කරන්න පුළුවන් අපි දෙන්නට විතරයි.
හරිද? පස්සේ හම්බවෙමු!
වොච්මන් සම්පත් කියන්නේ වික්‍රම්ගේ මිනිහෙක්.
මාව මෙහෙ හිරකරන් ඉන්නවා කියලා දන්නේ එයා විතරයි.
වික්‍රම් එයාට සල්ලි ගෙවන්නේ ඒකටයි.
එයාගේ අත්සන් විතරක් මදි බං.
එයා මැරෙන්න ඕනේ.
එයාගේ තාත්තා අන්තිම කැමති පත්‍රය ලියලා තියෙන්නේ එහෙමයි.
බලපන්. එයා මැරෙන්නෙත් අන්න ඒ අන්තිම කැමති පත්‍රය නිසාමයි.
ඒක හරියන්නේ නෑ. උඹ මම කියන දේ අහපන්.
මම දවස් දෙකකට බොම්බේ යනවා.
මම එන්න කලින්... උඹට තේරෙනවා නේද?
පොඩ්ඩක් ඉඳපන් බං.
පොඩ්ඩක් ඉඳපන්. මට තව කෝල් එකක් එනවා.
හලෝ? ඔව්, ඇන්ටි.
එයාගේ තත්ත්වය ටිකක් අමාරුයි ඇන්ටි.
එයා ගොඩක් අසාධ්‍ය තත්ත්වයක ඉන්නේ.
නෑ, ඔයා කරදර වෙන්න එපා.
මම බලාගන්නම්.
ඔක්කොම දොරවල් එළියෙන් ලොක් කරලා තියෙන්නේ.
ඔයා කඩාගෙන ආපු දොරත් ඇතුළුව.
වික්‍රම් ඕනම වෙලාවක මාව මරයි.
එයා ඒක සියදිවි නසාගැනීමක් කියලා ලේසියෙන්ම ඔප්පු කරයි.
එතකොට බබාට මොකද වෙන්නේ?
එයා බබා ගැන දැනගත්තොත්
-එයා එයාවත් මරයි. -මැඩම්!
ඔයත් කරන්නේ ඒකම නේද?
කොහොමත් එයා මැරෙනවා.
මම ජීවත් වුණේ එයාට ඕනේ විදිහට.
අඩුම තරමේ, මම මැරෙන්නේ මට ඕනේ විදිහටයි.
අනේ.
-මාව මරන්න. -ඔයාට නැති වෙන්න දෙයක් නෑනේ.
ඔයාට මේ හිරගෙදරින් බේරෙන්න පුළුවන්.
ඒත් මම හිරේ යනවා.
මගේ ඇඟිලි සලකුණු මේ ගෙදර හැමතැනම තියෙනවා.
ඔයාමයි මට කිව්වේ. මතකද?
මුකුත් වෙන්නේ නෑ.
මම ආවේ හොරකම් කරන්න. ඒත් දැන්, මම ඒ සේරම මකලා දානවා.
මේකද මගේ කරුමේ?
ඒක මෙතන තියෙයිද?
කොහොමහරි පිහදාමුකෝ.
ආයෙත්?
සොරි. මට ඔයාව මරන්න බෑ.
ඔයා කිව්වා නේද ඇඟිලි සලකුණු මැකුවාට පස්සේ මාව මරනවා කියලා?
ඒ ඇඟිලි සලකුණු තිබ්බොත් පොලිසියෙන් මාව අල්ලගන්න නිසයි.
ඔයාව මරලා මම හිරේ ලගින්න ඕනෙද ඔයාට?
වෙන කාටහරි කියලා මරාගන්නවා.
නැත්නම් වස බොනවා හරි එල්ලෙනවා හරි.
මම යනවා.
මැඩම්!
දෙවියනේ, මෙයා එක්ක නම් බෑ.
හේයි... හේයි...
ඔයාට තේරෙන්නේ නැද්ද?
-මට මෙහෙන් යන්න ඕනේ. -ඉතින්?
ඔයාට මාව හිරේ යවන්නද ඕනේ?
දැන් දොර ඇරලා තියෙන්නේ. පොලිසියට යන්න.
මොකක්?
මගේ මහත්තයා බලවත් බිස්නස්කාරයෙක්.
එයාට ලොකු කනෙක්ෂන්ස් තියෙනවා.
පොලිසියට මට උදව් කරන්න බෑ.
ඇයි ඔයා ආයෙත් ආවේ?
මම මැරෙනවා.
මම කොහොමද මැඩම් ඔයාට මැරෙන්න දෙන්නේ?
මේක මගේ ජීවිතේ.
මම ජීවත් වෙනවද මැරෙනවද තීරණය කරන්නේ මමයි.
එහෙම බෑ.
අනික මම ඔයාට මැරෙන්න දෙන්නේ නෑ.
මට වෙන විකල්පයක් නෑ.
ඒකයි මම මැරෙන්නේ.
එතකොට ඔයාගේ බබා?
ඉපදෙන්නත් කලින් එයා මැරෙන්න ඕනේ ඇයි?
එයා කරපු වැරැද්ද මොකක්ද?
සියදිවි නසාගන්න එක කවදාවත් විසඳුමක් නෙවෙයි.
ඔයාට තව දවස් දෙකක් තියෙනවා. ඒ ගැන හිතන්න.
මම පහුගිය මාස හය තිස්සේම හිතුවේ ඒ ගැන තමයි.
මට තියෙන එකම විසඳුම සියදිවි නසාගන්න එක විතරයි.
දෙවියනේ!
ඒකෙන් හැමදේම ඉවරයක් වෙයිද?
මේක මගේ කරුමේ.
ඇයි ඔයා මෙහෙට හොරකම් කරන්න ආවේ?
මට උත්තර දෙන්න.
සල්ලි හොයන්න වෙන ක්‍රමයක් ඔයා දැනන් හිටියේ නැති නිසා නේද?
මම මගේ වැරැද්ද පිළිගන්නවා.
මගේ වැරැද්දට මම හිරේ යයි.
ඒත් ඔයා යන්නේ අහසට.
මේක කොහොමද සාධාරණ වෙන්නේ?
කාලයේ වටිනාකම තේරෙන්නේ
තමන් මරණාසන්නයේ ඉන්නකොටයි.
ඔයා කවදාවත් ඒක දැනගන්න එකක් නෑ.
මම කවදාවත් ඒක දැනගන්න එකක් නෑ?!
මම කවදාවත් ඒක දැනගන්න එකක් නෑ?
මම මෙහෙට හොරකම් කරන්න ආවේ මගේ කැමැත්තකින් නෙවෙයි.
ඒක මගේ ජීවිතේ බේරගන්න කරන සටනක්.
ඔයාට තේරෙන්නේ නැද්ද?
දෙවියන්ගෙන් ඉල්ලුවාම දෙනවා.
ඒත් මට, එයා මම කවදාවත් ඉල්ලපු නැති දෙයක් දුන්නා.
මට දරාගන්න බැරි තරම් දෙයක්.
මට පෙනහළු පිළිකාවක් තියෙනවා.
ඔව්.
මට ජීවත් වෙන්න තියෙන්නේ තව මාසයක් විතරයි.
ඔයා දෙයක් දන්නවද?
ඔයා මැරෙන දවස ඔයා දන්නවා නම්
ඔයා ජීවත් වෙන දවස් ටික අපායක් වෙනවා.
මම ඉන්නේ ඒ අපායේ.
මට කියන්න.
මම හැමදාම මැරෙනවා.
මට වඩා මරණය ගැන දන්න වෙන කවුද ඉන්නේ?
දොස්තරලා සහ වෛද්‍ය විද්‍යාව
මගේ මරණයේ දවස තීරණය කළා.
ඒත් මට ජීවත් වෙන්න ඕනේ.
මම වෙනුවෙන්...
මගේ අම්මලා තාත්තලා වෙනුවෙන්,
මාත් එක්ක ජීවත් වෙන්න ඕනෙ කියන මගේ මීනා වෙනුවෙන්...
මට එයාලා වෙනුවෙන් ජීවත් වෙන්න ඕනේ.
මගේ දොස්තරලා ඔක්කොම බලාපොරොත්තු අතෑරියා.
ඒත් එක දොස්තර කෙනෙක්, දෙවියෙක් වගේ...
ඔපරේෂන් එකක් කරලා මාව බේරගන්නම් කියලා පොරොන්දු වුණා.
ඒ බලාපොරොත්තුවෙන් මම සල්ලි හොයන්න උත්සාහ කරනවා
හොරකම් කරලා, වැරදි පාරේ ගිහින්.
ඒත් ඔයා දිහා බලන්න.
ඔයාගේ කාර්, බංගලාවල් එක්ක...
කම්පැනියක අයිතිකාරියක් වෙලත්, හැමදේම අතේ තියෙද්දිත්
ඇයි ඔයාට මැරෙන්න ඕනේ වෙලා තියෙන්නේ?
ආ?
මම පොඩි කතාවක් කියන්නද?
1983.
ඉන්දියාව ලෝක කුසලාන මැච් එකකට සහභාගි වුණා.
අපේ ස්කෝර් එක දන්නවද?
ලකුණු 183යි.
ඒක ගැහුවේ බලවත් වෙස්ට් ඉන්ඩීස්ලට විරුද්ධව.
හැමෝම හිතුවේ අපි පැරදුණා කියලා.
ඒත් එක මනුස්සයෙක් තමන්ගේ ටීම් එක විශ්වාස කරලා ක්‍රීඩකයින්ව පිට්ටනියට ගෙනාවා.
ඒ කවුද දන්නවද?
කපිල් දේව්.
එයා විශ්වාස කළා වගේම, එයා කප් එක දින්නා.
අන්න ඒ වගේ...
මටත් ජීවත් වෙන්න ඕනේ.
මට ජීවිතේ දිනන්න ඕනේ.
මට ජීවත් වෙන්න ඕනේ.
මට මරණය පරද්දන්න ඕනේ.
මට ජීවත් වෙන්නම ඕනේ.
මේක ගන්න.
ඔයාව බේරගන්න.
අඩුම තරමේ, ඔයාට බේරෙන්න පාරක් තියෙනවා.
ඒත් මට එහෙම නෑ.
ඔයාට තියෙනවා.
ඔයාගේ බබා වෙනුවෙන් ඔයා ජීවත් වෙන්න ඕනේ.
තව දවස් දෙකකින්, එයා...
එයා මැරෙයි. මට ඒක හිතන්නවත් බෑ.
ඒක ඔයාගේ හිතළුවක් විතරයි.
ඔයාගේ අන්තිම හුස්ම යනකම්ම ඔයා ජීවිතේ වෙනුවෙන් සටන් කරන්න ඕනේ.
බලාපොරොත්තුවක් තියෙනවා කියලා ඔයා විශ්වාස කරන්න ඕනේ.
තමන්වම මරාගන්න එක කවදාවත් හරි නෑ.
මට අල්ලගන්න කවුරුවත් නෑ.
මම ඔයා වෙනුවෙන් ඉන්නවා මැඩම්.
මම ඔපරේෂන් එකට දිල්ලි යනවා.
ඔයාට ඕනෙනම් මාත් එක්ක එන්න.
ඒකෙන් පස්සේ, ඔයා බලාගනියිනේ, නේද?
වික්‍රම් මේ ගැන දැනගත්තොත්?
ඒ මනුස්සයා ඔයාව සියදිවි නසාගන්න තැනටම තල්ලු කළා.
මම ඔයා වෙනුවෙන් ඉන්නවා. බය වෙන්න එපා.
මේ හොරා දැන් මට පහර දෙන්න හැදුවා. මම කොහොමද එයාව විශ්වාස කරන්නේ?
ඔයාට මාව විශ්වාස කරන්න පුළුවන්.
මොකද මගේ අතේ තුවක්කුවක් තියෙද්දිත් මම ඔයාට වෙඩි තිබ්බේ නෑනේ.
මාව විශ්වාස කරන්න.
හරි. මම මාරු වෙලා එන්නම්.
හරි මැඩම්.
අනේ දෙවියනේ!
සම්පත්! සම්පත්!
ඔයා මොකක්ද මේ කළේ?
ඇයි ඔයා එයාට වෙඩි තිබ්බේ?
අන්බු, අනේ මොනවා හරි කියන්නකෝ!
ඇයි ඔයා එයාව මැරුවේ?
මම එයාට වෙඩි තියලා මැරුවේ නෑ. බලන්න--
ඇයි ඔයා දැන් ෆෝන් එක ගන්නේ?
-කාටද කෝල් කරන්නේ? -පොලිසියට!
තමුසෙට පිස්සුද? තමුසේ එයාව මරලා, දැන් පොලිසියටත් කතා කරනවද?
-අනේ නෑ! -මම කියන්නේ, මම එයාව මැරුවේ නෑ!
මට බොරු කියන්න එපා!
මම දිවුරනවා, මම එයාව මැරුවේ නෑ!
එහෙනම් වෙන කවුද එයාව මරන්න ඇත්තේ?
මෙතන ඉන්නේ අපි විතරයි. වෙන කවුරු වෙන්නද?
මේක--- එන්න, මම කියන්නම් මොකද වුණේ කියලා.
එන්න, මම කියන්නම්!
මේක කැඩිලා නෑ...
-කොහොමද මේක... -හේයි!
කවුද ඒ?
එයා මැරුණා. ඒක ඇක්සිඩන්ට් එකක්.
පොලිසිය මේක විශ්වාස කරයි කියලා ඔයා ඇත්තටම හිතනවාද?
අපි එයාලට ඇත්ත කියන්න ඕනේ.
ආ, එතකොට එයාලා අපිව විශ්වාස කරයි කියලා ඔයා ඇත්තටම හිතනවාද?
අපි ඇත්ත කිව්වොත්, එයාලා අපිව විශ්වාස කරයි!
සර්, මම තමයි මේ මිනීමැරුම කළේ.
ආ, මේ මිස්ටර් අන්බු නේද? හොඳයි!
ඔයා කියන දේ අපි විශ්වාස කරනවා.
ඔයා වෙලාවටම අපිට කිව්වා.
නැත්නම් අපි ඔයා වගේ හොඳ කෙනෙක්ව සැක කරන්නත් ඉඩ තිබුණා!
මෝඩයා! තමුසෙව අත්අඩංගුවට ගනීවි.
අනික වැදගත්ම දේ,
-එයාලා අහයි තමුසේ කවුද, ඇයි මෙහෙ ඉන්නේ කියලා! -එතකොට, මගේ ඔපරේෂන් එක ඉවරද?
මගේ අම්මා. මගේ මීනා?!
තමුසේ එයාට වෙඩි තියන්න කලින් ඒ ගැන හිතන්න තිබුණා!
එතකොට, පොලිසිය අපි දෙන්නවම අත්අඩංගුවට ගනීවිද?
අනේ දෙවියනේ!
මැඩම්, ඒක ඇක්සිඩන්ට් එකක්. පොලිසිය මාව අත්අඩංගුවට ගන්නේ නෑ!
-තමුසේ අනිවාර්යයෙන්ම අහුවෙනවා! -ඇයි?
තමුසේ විතරක් නෙවෙයි, මාත් අහුවෙනවා!
මේ මිනීමැරුමට තමුසෙව අරන් යයි, මට මේ හිරගෙදරම හිරවෙලා ඉන්න වෙයි!
දැන් අපි මොකද කරන්නේ මැඩම්? අනේ මොනවා හරි හිතන්නකෝ!
හේයි! මම මොනවා හිතන්නද?
තමුසේ ආපු වෙලාවේ ඉඳන් මට හිතන්නවත් වෙලාවක් තිබුණේ නෑ!
මේ ඔක්කොම අස්සේ, මම තමුසේ එක්ක එන්නත් කැමති වුණානේ!
මැඩම්...
අපි මෙහෙම කළොත් මොකද?
මැඩම්...
අපිට මිනිය පිටිපස්සේ වළලන්න පුළුවන්ද?
කවුරුහරි දැක්කොත්, අපි හිරේ යනවා!
ඔව්! අපි අහුවෙනවා. දැන් අපි හිරවෙලා!
-මොනවා හරි හිතන්න! -ඉන්න. මම මොනවා හරි හිතන්නම්.
මම දිවුරනවා, මම එයාව මැරුවේ නෑ!
හේයි! සද්ද නැතුව ඉන්නවා.
මම එයාව මැරුවේ නෑ කියලා ඔයා විශ්වාස කරනවා නම් මම සතුටු වෙන්නම්!
ඒකද දැන් ලොකුම දේ?
තමුසේ ආවාම මම දැක්කේ බේරෙන්න තියෙන අවස්ථාවක්.
ඒත් දැන්, මට ආයෙත් මේ හිරගෙදරම හිරවුණා වගේ දැනෙන්නේ!
මැඩම්...
අපිට අඩුම ගානේ එයාගේ අවසන් කටයුතුවත් කරන්න පුළුවන්ද?
නැත්නම්, මගේ ආච්චි කියන විදිහට, මළගිය ඇත්තෝ අපිට කරදර කරයි!
තමුසේ මේ සීරියස් කියනවා නෙවෙයි කියලා කියනවා, නැත්නම් මට තවත් කේන්ති යයි!
මම මේ කියන්නේ ඇත්ත.
අපිට අවසන් කටයුතු කරන්න පුළුවන්ද?
තමුසේ ඒක කොහේ කරන්නද හදන්නේ?
මෙතනම තමයි!
ඔයා ළඟ භූමිතෙල් තියෙනවද?
මං ළඟ තියෙනවා!
-අපිට වෙන මොනවද-- -හේයි!
මෙන්න මෙහෙමයි කරන්නේ.
භූමිතෙල් හැමතැනම හලනවා!
වොච්මන්ගේ ඇඟටත් හලනවා!
ඊටපස්සේ, මේ තැනම ගිනි තියලා දානවා. හරිද?
සුපිරි, මැඩම්!
සුපිරි?! මෝඩයා!
එතකොට අපි දෙන්නත් පිච්චෙනවා!
තමුසෙට හොඳ අදහසක්වත් දෙන්න බෑනේ!
ඇයි තමුසේ ඔච්චර මෝඩ?
මැඩම්!
අදහසක් කියන්නේ නිකම්ම සිතුවිල්ලක් විතරයි.
ඒක හොඳද නරකද කියලා මම කොහොමද දන්නේ?
මම මිනී හංගන්න දක්ෂයෙක් කියලා ඔයා හිතනවාද?
ඔයා මට උදව් කරන්නෙත් නෑ, මට හිතන්න දෙන්නෙත් නෑ, ඒත් ඔයා මට බනිනවා?
හොඳයි, හිතලා ඔයාට ඕනේ දෙයක් කරගන්නවා. මම මේකෙන් අයින් වෙනවා!
මැඩම්. මැඩම්.
මැඩම්...
ඔයාට මෙච්චර ඉක්මනට තරහ ගියාද?!
මොනවා වුණත්, අපි ඒක එකට කරමු.
-මම ඇයි එහෙම කරන්නේ? අපි එකතුවෙලාද මිනීමැරුවේ? -අනේ දෙවියනේ, මමත් ඒක කළේ නෑනේ.
-තමුසේ ඒක ඔප්පු කරන්නේ කොහොමද? -ඔයා පොලිසියෙන්ද?
ඔයා හැමදේම හොයලා බලනවා නේද?
මම එයාව මැරුවා නම්, මම ඔයාවත් මරන්නේ නැතුව ඉඳීවිද?
හරි. වැඩිය කතා කරන්න එපා.
මට අදහසක් තියෙනවා.
ඒත් තමුසේ ඒකට කැමති වෙන එකක් නෑ.
කමක් නෑ. ඒක මොකක්ද කියලා කියන්නකෝ.
අපි මෙහෙම කළොත්,
මේ මිනිය ගෙදර කොහේහරි හැංගුවොත්?
අන්න හරි!
ඔයා කවදාවත් මගේ අදහස්වලට කැමති නෑනේ!
නෑ. නෑ.
මේක හොඳ අදහසක්.
ඇත්තද?
ඒත් හංගපු මිනිය හම්බවුණොත් සැක කරන්නේ මාවයි.
දෙවියන්ට ස්තූති වෙන්න. මම බේරෙනවා.
තමුසෙට එහෙම ලේසියෙන් බේරෙන්න බෑ. තමුසේගේ ඇඟිලි සලකුණු රිවෝල්වරේ තියෙනවා!
දෙවියන්ට ස්තූති වෙන්න!
බලන්න, මැඩම්. ඇඟිලි සලකුණු නෑ.
මම ඒ ඔක්කොම මැකුවා.
පොඩ්ඩක් ඉන්න...
රිවෝල්වරේ ඇඟිලි සලකුණු නැත්නම්, ඒකෙ අයිතිකාරයාව සැක කරයි නේද?
ඔව්! ඒත් ඒකෙ අයිතිකාරයා ඔයා නේද?
නෑ.
මේ රිවෝල්වරේ අයිතිකාරයා වික්‍රම්.
සැක කරන්නේ එයාවයි.
නියමයි!
වික්‍රම් අහුවෙන විදිහේ ප්ලෑන් එකක් අපි හදමු.
අපි පොලිසියටත් ඒක කියමු.
ඊයේ රෑ ඉඳන් අපි මෙහෙ හිටියේ නෑ කියලා අපි පොලිසියට ඔප්පු කරමු!
-ඊයේ රෑ? -ඔව්!
මම මෙහෙට ආවේ අදයි!
මම වැදගත් දෙයක් කියන්නම්,
මේක හරියයිද නැද්ද?
වික්‍රම් මගේ ජීවිතේ විනාශ කළා.
මගේ ජීවිතේ බේරගන්න මට තියෙන එකම අවස්ථාව මේකයි!
අනික...
තමුසේගේ ජීවිතෙත්!
හරි. අපි කොහොමද සාක්ෂියක් හදන්නේ?
අපි ඒ ගැන හිතන්න ඕනේ!
ඔයාගේ මහත්තයා මේකෙන් බේරුණොත්?
නැත්නම්, අපි අහුවෙයි.
ඇයි ඔයා මාවත් මේකට ඇදලා ගන්නේ?
හේයි! මම තමුසෙව බේරගන්නවා.
ඒක තේරුම් ගන්නවා.
අපි මේක එයාගේ පිටින් යැව්වොත්, අපිට බේරිලා යන්න පුළුවන්.
හරි, ඒත් ඔයාගේ මහත්තයා ඇයි එහෙම කළේ කියලා එයාලා ඇහුවොත්?
අපි ඒකත් හොයාගමු!
මම මොනවා හරි හිතන්නම්.
මේක අහන්න!
-කියන්න. -මට තරහ ගන්නේ නෑ කියලා පොරොන්දු වෙන්න!
මම තරහ ගන්නේ නෑ. කියන්නකෝ.
හරි.
ඔයයි වොච්මනුයි අතර කාලෙක ඉඳන් සම්බන්ධයක් තියෙනවා.
ඔයාගේ මහත්තයාට ඒක දැනගන්න ලැබෙනවා.
නෑ, නෑ. එයා ඔයාලා දෙන්නවම අතේ මාට්ටු කරගත්තා කියමුකෝ.
-ඉතින් එයා තුවක්කුව අරන්-- -අනේ දෙවියනේ!
දැක්කාද? ඔයාට දැනටමත් තරහ ගිහින්.
ඇති! තමුසේගේ අදහස විකාරයක්.
අදහස් දෙන එක නවත්තනවා!
එහෙනම් ඇයි ඔයාගේ මහත්තයා වොච්මන්ව මරන්නේ?
කියන්න.
-සල්ලි. -මොකක්?!
සම්පත්ට වික්‍රම්ගෙයි දිව්‍යාගෙයි හොර සම්බන්ධය අහුවුණා.
එයා ඒක පාවිච්චි කරලා වික්‍රම්ගෙන් සල්ලි කඩාගත්තා!
කේන්ති ගියපු වික්‍රම් එයාව මැරුවා!
මැඩම්, ඒක මම කලින් කියපු එකේම රිමික්ස් එකක්නේ.
බලන්න එපා. මැරුණ එකා ඇවිත් පොලිසියට කියයි කියලද හිතන්නේ?
එයා කියන්නේ නෑනේ, නේද?
එයාලා මේ කතාව විශ්වාස කරන එකක් නෑ.
අපි ඒක හරියට කිව්වොත්, පොලිසිය අපිව විශ්වාස කරයි!
ඔයා කොහොමද ඒක විශ්වාස කරන්නේ?
වික්‍රම්ට උඩ තට්ටුවේ රහස් කාමරයක් තියෙනවා.
කළු සල්ලිවල ඉඳන් ලියකියවිලි වෙනකම් හැමදේම එයා හංගන්නේ එතන!
එහෙමද? ඒක කවුද දන්නේ!
ඒ කාමරේ යතුර තියෙන්නේ වික්‍රම් ළඟ විතරයි.
එයාලට මිනිය ඒ කාමරෙන් හම්බවුණොත්, ප්‍රධාන සැකකාරයා වෙන්නේ වික්‍රම්!
වික්‍රම් ළඟ විතරක් යතුර තියෙනවා නම්, අපි කොහොමද මිනිය ඇතුළට දාන්නේ?
අපිට යතුර ඕනේ නැද්ද?
හලෝ! ඉබි යතුරු අරින එක මගේ දක්ෂකමක් නෙවෙයි!
මම කිව්වානේ, මේ මගේ පළවෙනි හොරකම කියලා!
කමක් නෑ! මම නෙවෙයිනේ එයාව මැරුවේ.
ඔයාට මේක ඇති!
මම සියපාරක් විතර කිව්වා, මම එයාව මැරුවේ නෑ කියලා!
හරි එහෙනම්! ඇයි තමුසේ ඒක ඔප්පු කරන්නේ නැත්තේ?
ඔප්පු කරන්න? ආ, ඔයාට ලයිව් පෆෝමන්ස් එකක් ඕනෙද?
-හ්ම්! -ඉන්න! මට දෙන්න...
කාමරේ කොහෙද තියෙන්නේ?
රහස් කාමරේ තියෙන්නේ මේ රාක්කෙට පිටිපස්සේ!
මේ තියෙන්නේ ඉබි යතුර. දැන්, ඒක අරිනවා.
මම කිව්වේ ඒක අරිනවා!
මේකද?
මැඩම්. මේක කොහොමද අරින්නේ?
එහෙනම් තමුසේ කොහොමද ප්‍රධාන දොර ඇරියේ?
ප්‍රධාන දොර අරින එක ලේසියි.
ඒත් මේක ඊට වඩා වෙනස්.
තමුසෙට පුළුවන්ද බැරිද?
ඉන්න, මම බලන්නම්.
අපි මේ විදිහට ඇරියොත් ඔයාට මේක වහන්න පුළුවන්ද?
ශ්!
මම තාම මේක ඇරියෙත් නෑ, ඔයා දැනටමත් අහනවා ඒක වහන්න පුළුවන්ද කියලා.
අපි බලමුකෝ. පොඩ්ඩක් ඉන්න!
ඇරුණා!
තමුසේ කිව්වේ මේක රහස් කාමරයක් කියලා, ඒත් මේක මෙච්චර ඉක්මනට ඇරුණාද?
මැඩම්, ඇතුළට එන්න.
මිනිය මෙහෙට ගේනවා.
මේකද රහස් කාමරේ?
මැඩම්, ඒ මොකක්ද?
ආ, මෙතනද කළු සල්ලි තියෙන්නේ?
මෝඩයා! පාස්කෝඩ් එක දන්නේ වික්‍රම් විතරයි.
ආ පාස්වර්ඩ් එක! ඉඳලා බලන්නකෝ!
-හේයි! -මම මේක ක්ලික් කළොත්--
මට හොරකම් කරන්න ඕනේ නෑ, මට ඉගෙනගන්නයි ඕනේ!
අනේ මාව වැරදියට තේරුම් ගන්න එපා!
ආ, එහෙමද?
මම දන්නවා තමුසේගේ ඉගෙනගැනීම් ගැන.
ගොඩක් හොඳයි!
දැන් ගිහින් මිනිය ගේනවා.
තනියම යන්න?
මට මාවම උස්සගන්න අමාරුයි, මම කොහොමද මිනියක් උස්සන්නේ?
මම මැරෙන්න බයයි.
එන්න, අපි දෙන්නාම එකතුවෙලා ගේමු.
අනේ මේකට විතරක් මට උදව් කරන්න.
වැඩිය හිතන්න එපා.
මැඩම්, ඉක්මනට එන්න.
බලන්නකෝ මැඩම්, මෙයා මැරිලා තියෙන්නේ ඇස් දෙකත් ඇරගෙන.
හිතලා බලන්නකෝ මෙයා මැරුණා කියලා දැනගත්තාම මෙයාගේ පවුලේ අයට දැනෙන දුක.
හලෝ, තමුසේ එයාව මරන්න කලින් ඒ ගැන හිතන්න තිබ්බා!
මෙයා තාමත් මේ ඇක්සිඩන්ට් එකට මිනීමැරුමක් කියනවා.
මැඩම්, ඔයා මාව දන්නවද?
නැත්නම්, මගේ හිතේ තියෙන දේ ඔයාට තේරෙනවද?
මම මගේ පොඩි කතාවක් කියන්නම්!
මගේ ගෙදර ළඟ ලොකු ගහක් තිබුණා.
කපුටෙක් මීයෙක්ව කටින් අල්ලන් ඒ ගහේ වහලා හිටියා.
මීයා වේදනාවෙන් කෑගැහුවා.
මම මොකද කළේ දන්නවද? මම හයියෙන් ගලක් ගැහුවා උන්ට!
මම මීයාගේ ජීවිතේ බේරගත්තා.
මම ඒ තරම් අහිංසකයි!
තමුසේ මම වගේ එකෙක්ටද මිනීමරුවෙක් කියන්නේ?
කපුටාට මොකද වුණේ?
ඌ එතනම මැරුණා.
මට ඔයාගෙන් ඉල්ලීමක් තියෙනවා. ඒක කරනවද?
දැන් ඉඳන් ඔය පොඩි කතා කියන එක නවත්තනවා.
කපුටයි මීයයිලු. දැන් මිනිය උස්සනවා.
ඔව්, මම උස්සන්නම්.
ඔයත් පොඩ්ඩක් උදව් කරන්න, මැඩම්!
අනේ දෙවියනේ!
මට හිතෙන්නේ මෙයා මළමිනියක් වගේ බරයි. උස්සන්න!
කකුල අල්ලගන්න.
මාර බරයිනේ!
මෙයා මෙතනම මැරුණා නම් කොච්චර හොඳද!
මෙයාව අදින එක තමයි ලොකුම අභියෝගය!
මේකටද 'මළ බර' කියන්නේ?
අනේ දෙවියනේ.
මැඩම්...
සල්ලිවලට ආස කරන්නේ ජීවත් වෙලා ඉන්නකම් විතරයි.
දැන් මෙයා මේ සල්ලි ගොඩක් ළඟ හිටියත් මෙයාට හෙල්ලෙන්නවත් බෑ.
කිසිම වැඩක් නෑ!
මමත් ඒ වගේම අසරණයි.
අපි දෙන්නාම ඉන්නේ එකම තැනක වගේ!
තමුසේ දොර වහලා එනවා.
මම පල්ලෙහාට ගිහින් ලේ පැල්ලම් ටික පිහදාන්නම්.
ඔයා යන්න, මම අඬලා ඉවරවෙලා පල්ලෙහාදි ඔයාව හම්බවෙන්නම්.
මම මොකද කරන්නේ?
මොකද වුණේ? දොර වැහුවාද?
මේක දැන් ලොක් කරන්න බෑ.
-ඇයි? -ඒක කැඩිලා.
-මොකක්?! -ඒක කැඩිලා!
අනේ නෑ! දැන් පොලිසිය සැක කරන්නේ මාව විතරයි!
මෝඩයා!
ඇයි තමුසේ ඉබි යතුර කැඩුවේ?
මම කොහොමද ඒක දන්නේ?
මම ඒක ලොක් කරන්න හැදුවේ. ඒක කැඩුණොත් මම මොනවා කරන්නද?
මම මේ වැඩේට තමුසෙව විශ්වාස කරන්න හොඳ නෑ.
ඇයි විශ්වාස කළේ? මම හැදුවේ--
ඒ කවුද?
-තමුසේ මෙතනම ඉන්නවා. මම ගිහින් බලන්නම්. -ඉන්න. මාත් එන්නම්.
පරිස්සමෙන්!
-ඒක ඊළඟ ප්‍රශ්නෙද? -ඉක්මනට එනවා.
-මැඩම්? -ශ්!
-ඉන්න! -හරි! හරි!
-ඒ කවුද? -පොලිසිය.
පොලිසිය?!
අනේ දෙවියනේ, නෑ!
සර්...
බෙල් එක ගැහුවට කවුරුවත් එන්නේ නෑනේ!
-මැඩම්. -අපි මොකද කරන්නේ?
හොඳට බලන්න. ඒ ගුර්කා කෙනෙක් වෙන්න ඇති. එයාට කීයක් හරි දීලා යවන්න.
මෝඩයා! ඒ පොලිසිය.
එහෙනම් එයාලට ගාණක් දෙන්න. එයාලා යයි.
අනේ නෑ!
එයා දැන් මැරුණා විතරයි, ඒත් පොලිසිය දැනටමත් ඇවිත්!
දැන් අපි දෙන්නාම අතේ මාට්ටු.
මම කොහොමද අහුවෙන්නේ? ඒ ඔයා විතරයි.
-ආ, ඇත්තද? එහෙනම් මම ගිහින් එයාලට ඇත්ත කියන්නම්. -එපා. මම කියන දේ අහන්න!
-- නෑ, නෑ. මම එයාලට කියනවා. -මම කියන දේ අහනවා. ඇතුළට යනවා.
මේක ඇතුළට?
මට මේක ඇතුළේ ඉන්න බෑ. මට ඇදුම තියෙනවා.
ඔයාට ඕනේ මම මේක ඇතුළේ හුස්ම හිරවෙලා මැරෙනවා බලන්නද?
උන් මොනවා වුණත් මට කමක් නෑ! උන්ට ඕන තරම් බෙල් ගහන්න දෙන්න!
මම කැමතියි මෙතන මැරෙනවාට වඩා හිරේදි මැරෙන්න. එන්න, අපි දෙන්නාම හිරේ යමු!
අනේ මේ තත්ත්වය තේරුම් ගන්න, අන්බු.
මම මොකක්ද තේරුම් ගන්න ඕනේ? මම මැරෙන විදිහද?
මම කියන දේ අහන්න අන්බු. ඔයාට මෙතන ඉන්න වෙන්නේ පොලිසිය යනකම් විතරයි. අන්බු!
ඔයා මම කියන දේ අහන්නේ නැද්ද?
ඇයි දොර අරින්න මෙච්චර වෙලා ගියේ?
-සර්, මම නිදාගෙන හිටියේ. -ඔයාගේ ඇස් දැක්කාම නම් එහෙම පේන්නේ නෑ!
පොලිසිය දැක්කාම නින්ද යනවා!
මොකක්ද සර්? ඇයි මේ මහ රෑ ආවේ?
ඇයි ඔයා ඒකත් කියන්නේ නැත්තේ?
සර්, මට තේරෙන්නේ නෑ.
අපි වාඩිවෙලා මේ ගැන කතා කළොත් නරකද.
කරුණාකරලා වාඩි වෙන්න.
බය වෙන්න එපා.
අපිට ආරංචියක් ආවා මේ බිල්ඩිමෙන් වෙඩි සද්දයක් ඇහුණා කියලා!
නෑ, සර්, වෙන්න බෑ. ඒ ආරංචිය වැරදියි.
ආ, එතකොට ඔයා කියන්නේ ඒ ආරංචිය වැරදියි කියලද?
මේ ගෙදර කවුද ඉන්නේ?
සර්, මම තනියම ඉන්නේ.
ඔයාගේ මහත්තයා කෝ?
එයා බිස්නස් මීටිමකට මුම්බායි ගිහින්.
ආ...
ඔව්, සර්. ඔව්!
ඔයාලට වොච්මන් කෙනෙක් නැද්ද?
කෝ වොච්මන්?
ආ, සම්පත් ගේට්ටුව ළඟ නැද්ද?
සමහරවිට එයා ළඟ කොහේහරි යන්න ඇති.
එයා සිගරට් බොනවා.
ගිහින් බලන්න!
අපි මොනවද බලන්න ඕනේ සර්? වොච්මන් සිගරට් බොනවද කියලාද?
හේයි...
ගිහින් බලනවා පල්ලෙහා හරි උඩ තට්ටුවේ හරි කවුරුහරි ඉන්නවද කියලා.
හරි, සර්. සොරි, සර්.
-එන්න. -හැමතැනම බලනවා.
-හරි, සර්. -හරි, සර්.
මේ කබඩ් එකේ මොනවද තියෙන්නේ?
සර්, මම හිතන්නේ ඒ කබඩ් එකේ තියෙන්නේ මගේ මහත්තයාගේ වැදගත් බිස්නස් ලියකියවිලි.
ඔයා හිතන්නේ?
මට මේක අරින්න ඕනේ.
සර්, යතුරු තියෙන්නේ මගේ මහත්තයා ළඟ.
ඒකට කමක් නෑ, සර්. ඔයාට ඕක කඩලා අරින්න පුළුවන්.
ස්තූතියි.
සර්!
සර්...
මට මේ ලාච්චුවෙන් මේ තුවක්කුව හම්බවුණා, සර්.
ආ!
හරි.
අපිට වෙඩි සද්දයක් ඇහුණානේ, නේද?
මේක කාගේ තුවක්කුවද?
ඒක මගේ මහත්තයාගේ, සර්.
තුවක්කුවට ලයිසන් තියෙනවද?
ඔව්, සර්. තියෙනවා.
මට පෙන්නන්න.
පොඩ්ඩක් ඉන්න, සර්. මම ඒක ගේන්නම්.
සර්, පිහියක්.
-ඒක කොහෙද තිබුණේ? -පඩිපෙළ උඩ, සර්.
ඒක එයාට දෙන්න.
ඔයාලා දෙන්නා පල්ලෙහාට ගිහින් ඉන්නවා.
-ඔව්, සර්. -හරි, සර්.
ඔයාගේ අතේ තියෙන ඔය තුවාලේ මොකක්ද?
එළවළු කපනකොට මගේ අත කැපුණා.
ඔයා එළවළු කපන්න පාවිච්චි කරන්නේ මේ පිහියද?
කමක් නෑ.
මෙන්න ලයිසන් එක.
මෙතන අනිවාර්යයෙන්ම මොනවා හරි වෙලා තියෙනවා.
ඔයා ඒක අපිගෙන් හංගනවා.
මම කොහොමහරි ඒක හොයාගන්නවා.
සොරි, මැඩම්.
මට මේ ඉබි යතුර කඩලා අරින්න වෙනවා.
පරිස්සමෙන් ඉන්න.
ඔයා කොහොමද එතනින් එළියට ආවේ?
මේකෙන්.
මේක නිසා තමයි මම ඔයා එක්ක හිරවුණෙත් එයාලගෙන් බේරිලා එන්න පුළුවන් වුණෙත්.
අන්බු!
සම්පත්ගේ මළමිනිය කෝ?
එයා අනිවාර්යයෙන්ම මැරිලා නේද?
ඔයා හරියට බැලුවාද?
-මම බැලුවා, අන්බු. -එහෙනම් කොහොමද?
මට විශ්වාසයි.
මේ ගෙදර හොල්මන් තියෙනවා, මැඩම්.
ඔයා මොනවද මේ කියවන්නේ?
ඔයා ගොඩක් හොල්මන් ෆිල්ම් බලලා තියෙනවා වගේ.
ෆිල්ම් එකක කවුරුහරි මැරුණොත්, එයා හොල්මනක් වෙලා එනවා.
-එයා අනිවාර්යයෙන්ම-- -මෝඩයා!
මෝඩයෙක් වගේ කියවන එක නවත්තනවා.
සීරියස් හිතන්න.
මළමිනිය කෝ?
මළමිනිය නැත්නම්
අපිත් එක්ක තව කවුරුහරි මෙහෙ ඉන්නවා.
මට ඒක විශ්වාසයි.
වෙන්න බෑ.
මෙහෙ ඔක්කොම දොරවල් ලොක් කරලයි තියෙන්නේ.
කාටවත් ඇතුළට එන්න බෑ.
එයා මම වගේම ඇතුළට ආවා නම්?
ඒක වෙන්න පුළුවන්.
අපිත් එක්ක වෙන කවුරුහරි මෙහෙ ඉන්නවා නම්...
එයා අපේ ප්ලෑන් ඔක්කොම දැනගන්න ඇති.
අපි දැන් මොකද කරන්නේ?
වෙන කවුරුවත් මෙහෙ නෑ.
එහෙනම් මළමිනිය කෝ?
මට තේරෙන්නේ නැත්තෙත් ඒක තමයි.
දෙවියනේ! මම මෙහෙට ඇවිත් කරගත්තේ වැරැද්දක්ද?
මැඩම්.
අපි දැනට යමු.
හරිද?
අපි දැන් ගියොත්, අපිව අල්ලගනීවි.
අපි මෙහෙ හිටියොත් අපිව අල්ලගන්න එකක් නෑ කියලද ඔයා හිතන්නේ?
වොච්මන් හොරකම් කරලා මෙහෙන් පැනලා ගියේ නෑ.
එයා මැරුණා!
අපි එයාව මැරුවා.
මම එයාට වෙඩි තිබ්බේ අත්වැරැද්දකින්.
මැඩම්, පොලිසිය මට ඇත්ත කියන්න කියලා තර්ජනය කළොත්
මම ඔයා ගැනත් කියනවා.
ඒකයි මම ඔයාට කියන්නේ.
නියපොතු හපන එක නවත්තලා මාත් එක්ක එන්න.
ඔයාගේ ඇඟිලි සලකුණු මකලා මාත් එක්ක එන්න.
වැඩිය හිතන්න එපා. මම කියන දේ අහන්න.
ඇයි ඔයා ආයෙත් මෙච්චර සල්ලි දෙන්නේ?
මේක තියාගන්න.
මට මෙච්චර සල්ලි ඕනේ නෑ.
තියාගන්න. මට විශ්වාසයි ඒක ප්‍රයෝජනවත් වෙයි.
ඔයා මාත් එක්ක එන්නේ නැද්ද?
නෑ, මම එන්නේ නෑ.
ඇයි?
ඒක නේද ප්ලෑන් එක වුණේ?
ඔව්. ඒත් ඒකේ පොඩි ප්‍රශ්නයක් තියෙනවා.
මට ඔයාව මේ ප්‍රශ්නවලට තනියම මූණ දෙන්න දාලා යන්න බෑ.
සම්පත්ගේ මළමිනිය තාම හොයාගෙන නෑ.
අනික පොලිසියට මාව සැකයි.
මම දැන් ඔයා එක්ක ආවොත්, ඔයාටත් ප්‍රශ්න ඇති වෙයි.
මට ඒක තේරෙනවා. ඒත්...
ඔයා දැන් යන්න.
මම මෙහේ ප්‍රශ්න විසඳලා ඔයාව ඉක්මනට හම්බවෙන්නම්.
නෑ, කමක් නෑ. අපි එකටම යමු.
අනේ තේරුම් ගන්න.
ඔයාට වැඩිය වෙලාවක් නෑ.
අනේ. මම ගැන වද වෙන්න එපා.
ඔයා දැන් යන්න. පරිස්සමෙන්.
හරි.
ඒ කවුද?
කවුද ඒ?
ඒ වික්‍රම්.
වික්‍රම්?!
ඔයා කිව්වා නේද වික්‍රම් ආයෙත් එන්නේ 2 වෙනිදා විතරයි කියලා?
එයා මට කිව්වේ එහෙමයි.
දැන් එයා ළඟ තුවක්කුවක් තියෙනවා.
තුවක්කුවක්?!
එයා ඔයාව මෙහෙ දැක්කොත්, එයා ඔයාට වෙඩි තියලා ඊටපස්සේ මටත් වෙඩි තියයි.
-අපි දැන් මොකද කරන්නේ? -බේරෙන්න පාරක් තියෙනවා.
එයා ළඟ තුවක්කුවක් තියෙනවා අපි ළඟත් තියෙනවා.
-ඉතින්? -එයා ඔයාට වෙඩි තියන්න කලින් ඔයා එයාට වෙඩි තියන්න.
මම ඇයි එයාට වෙඩි තියන්නේ?
මට එයාට වෙඩි තියන්න ධෛර්යයක් නෑ.
එයාව මරලා ඔයාට ඔයාව බේරගන්න පුළුවන්.
-ඒත් ඇයි-- -ඔයා ජීවත් වෙන්න ගොඩක් උත්සාහ කරනවා.
මේක තමයි ඔයාගේ අන්තිම අවස්ථාව.
අන්බු, ඔයාට ඉස්සරහට ජීවිතයක් තියෙනවා.
නෑ, මට බෑ.
අපි මේක සියදිවි නසාගැනීමක් විදිහට හදමු.
-නෑ, එපා. -මේක ගන්න, අන්බු.
-අහන්න. ඔයා වෙඩි තිබ්බේ නැත්නම්, එයා අපි දෙන්නටම වෙඩි තියයි. -නෑ, මට මේක කරන්න බෑ.
මට ඔයාටවත් වෙඩි තියාගන්න බැරි වුණා.
ඔයාව බේරගන්න ඔයාට එයාට වෙඩි තියන්න වෙනවා.
-මම කියන දේ අහන්න, අන්බු. වෙඩි තියන්න. -නෑ, මට බෑ.
-වික්‍රම් මෙතන. වෙඩි තියන්න, අන්බු. -අනේ දෙවියනේ! නෑ!
වික්‍රම්!
ඒත් වික්‍රම්ගේ අතේ තුවක්කුවක් නෑනේ.
මම හිතුවේ එයා ළඟ එකක් තියෙනවා කියලා.
ඔයා කොහොමද එහෙම හිතුවේ?
මම ඇත්තටම බය වුණා.
මම කිසිම හේතුවක් නැතුව කෙනෙක්ව මැරුවා!
නෑ.
ඔයා තමයි මාව ඒකට තල්ලු කළේ.
නැත්නම්, මම ඒක කරන්නේ නෑ.
ඔයා මාව මෝඩයෙක් කළා!
හලෝ.
පොලිසිය.
මම--
මෝඩයා.
ඔයා දැන් මොකක්ද කළේ, මැඩම්?
හරි. අපි යමු.
අපිව අල්ලගනීවි.
මම අහුවෙන්නේ නෑ.
ඒත් ඔයා අහුවෙනවා.
ඔයා මොකක්ද කියන්නේ?
මම ඒක ආයෙත් කියන්නම්.
ඔව්. ඒ ඔයා. වික්‍රම් දැන් මැරිලා.
මට දැන් බය වෙන්න දෙයක් නෑ.
මම දැන් බය වෙලා ඉන්නේ මිනීමරුවා ඔයා කියලා පොලිසියට ඔප්පු කරන්නේ කොහොමද කියන එක ගැන විතරයි.
ඒකත් ලේසියි.
මම ඒක ලස්සනට කරන්නම්.
මැඩම්. මම ඔයාට ජීවත් වෙන්න කොච්චර බලාපොරොත්තුවක් දුන්නාද.
ඒත් දැන් ඔයාට ඕනේ මගේ ජීවිතේ විනාශ කරන්න.
මමත් ඔයා වගේමයි.
මටත් ඕනේ වුණේ සතුටින් සාර්ථක ජීවිතයක් ගත කරන්න.
මම ආත්මාර්ථකාමියි, මට අනිත් අය ගැන ගාණක් නෑ.
ඒක හරි නෑ, මැඩම්.
ඔයා කරන්නේ ලොකු වැරැද්දක්.
ලොකු වැරැද්දක්.
ඔයා මට ගොඩක් වධ දුන්නා. මම ඔයාට පාඩුවේ ජීවත් වෙන්න දෙන්නේ නෑ.
ඔයාට මාව මරන්න බෑ.
මම ජීවත් වෙන්න ඕනම දෙයක් කරනවා.
-ඇත්තද? -ඔව්!
මම මෝඩයෙක් නෙවෙයි, අදිති!
මට ඔයාට වඩා හොඳ කතාවක් තියෙනවා.
අහන්න ඕනෙද?
ඔයා ඔයාගේ මහත්තයා එක්ක රණ්ඩු වුණා.
එයා ඔයාව මරන්න හැදුවා, ඒත් ඔයා කොහොමහරි තුවක්කුව අරන් එයාව මැරුවා.
ඊටපස්සේ මොකද වෙන්නේ කියලා බලන්න ආපු වොච්මන්වත්ව ඔයා මැරුවා.
ඒත් වික්‍රම්...
එයා දැනටමත් පොලිසියට කතා කරලා තිබුණේ.
ලැජ්ජාවෙන් බේරෙන්න ඔයා සියදිවි නසාගත්තා.
ඔයාගේ සියදිවි නසාගැනීමේ ලියුම තාම ලැප්ටොප් එකේ තියෙනවා.
අනික කීබෝඩ් එක පුරාම තියෙන්නේ ඔයාගේ ඇඟිලි සලකුණු.
කොහොමද මේක?
ගොඩක් හොඳයිද?
ඔයා හැමතිස්සෙම මට කිව්වේ ඔයාව මරලා ඒක සියදිවි නසාගැනීමක් වගේ පෙන්නන්න කියලානේ.
මම දැන් ඒ ආසාව ඉෂ්ට කරන්නයි යන්නේ.
ඔයාගේ අන්තිම ආසාව ඉෂ්ට කරනවා!
-හොඳයි. -මම කරන්නද?
මැරියන්!
මෝඩයා. රිවෝල්වරයක තියෙන්නේ උණ්ඩ හයයි.
තමුසේ ඒක දන්නේ නැද්ද?
කෝ, මට වෙඩි තියනවා.
ඔයාගේ ඇඟිලි සලකුණු තියෙන පිහිය දැනටමත් තියෙන්නේ පොලිසියේ.
දැන්, තුවක්කුවෙත් තියෙන්නේ ඔයාගේ ඇඟිලි සලකුණු.
අන්බු. ඔයාට හැමතිස්සෙම කියන්න පොඩි කතාවක් තිබුණානේ.
ඒත් දැන්, මගේ ලොකු කතාව අහන්න.
දෙනවා.
ඒක මට දෙනවා.
හායි, අන්බු.
මේ ගෞතම්.
මගේ බෝයිෆ්‍රෙන්ඩ්.
ගෞතම්...
මේ අන්බු. අපේ ආරාධනා නැති අමුත්තා.
හලෝ, අන්බු.
ගෞතම් තමයි මගේ පෙම්වතා, බෝයිෆ්‍රෙන්ඩ්, මගේ හැමදේම.
මගේ දරුවාගේ තාත්තාත් එයා තමයි.
අදිති කරපු නියම වැඩේ ගැන මට ගොඩක් සතුටුයි වගේම ආඩම්බරයි.
ඔව්, ඒක ඇත්ත. පහුගිය මාස හයේදී, අපේ ලාභයයි කොටස්වල වටිනාකමයි වැඩි වුණා.
ඒකට හේතුව වුණේ අදිතියි එයාගේ ටීම් එකයි.
ඒ නිසා, මම අදිතියි එයාගේ ටීම් එකයි අගය කරනවා.
සුබපැතුම්, අදිති!
නියම වැඩක්!
තව සුබ ආරංචියක් තියෙනවා.
මගේ පුතා, වික්‍රම්...
මෙයා තමයි මේ කම්පැනියේ අලුත් MD.
සාදරයෙන් පිළිගන්නවා, වික්‍රම්!
මම ඔයාට කියපු ඔක්කොම ගොතපු කතා. ඒත් ඒකෙත් ඇත්තක් තිබුණා.
මම ඒක කිව්වේ වෙනස් විදිහකට විතරයි.
වික්‍රම් මට ආදරේ කළා, ඒත් ඊට කලින් මම ගෞතම්ට ආදරේ කළා.
වික්‍රම්ව මරන්න මම ගහපු ප්ලෑන් එකට ඔයා නිකරුණේ පැටලුණා.
මෝඩයෙක් ගෙදරට රිංගුවා.
බලනකොට ඌ සේරම විනාශ කරයි වගේ.
-මම දැන් මොකද කරන්නේ? -ප්ලෑන් එක සරලයි.
එයා වික්‍රම්ව මැරුවොත්, අපිට ඒ මිනීමැරුම සියදිවි නසාගැනීමක් වගේ පෙන්නන්න ඕනේ නෑ.
ඒත් එයා ඇයි වික්‍රම්ව මරන්නේ?
එයා කවුද කියලා තේරුම් ගන්න බලන්න.
එයාට සල්ලි ටිකක් දීලා කැමති කරගන්න.
එයා කැමති වුණේ නැත්නම්?
එයා මෝඩයෙක්ද නැත්නම් හැඟීම්බර මෝඩයෙක්ද කියලා හොයාගන්න.
එතකොට ඔයා දනීවි එයාව කොහොමද හසුරුවන්නේ කියලා.
අදිති කියනකොට මට තේරුණේ නෑ තමුසේ කොච්චර ලොකු මෝඩයෙක්ද කියලා.
ඒත් තමුසෙව හැබැහින් දැක්කාම, මට තේරෙනවා එයා කිව්ව දේ හරි කියලා.
වික්‍රම් මැරුණාට පස්සේ අපි කල්පනා කළේ වොච්මන්ට මොකද කරන්නේ කියලා.
ඒත් තමුසේ ඒකත් ලේසි කළා.
අපි ළඟ තව ගොඩක් සප්‍රයිස් තියෙනවා.
හිරකූඩුවට වෙලා ඒ ගැන කල්පනා කරනවා.
පොලිසිය තව පැය භාගෙකින් මෙහෙට එයි. ඉන්නවා.
මේක ගන්න.
ඔයාගේ හුස්ම ගැනිල්ල පාලනය කරගන්න.
අපි යමු, ගෞතම්.
හලෝ.
පොලිසිය මෙහෙට ඇවිත් පැය හයක් වෙනවා.
තමුසෙට තේරෙන්නේ නැද්ද?
අන්බරසන්.
අපරාධ අංශයේ ඉන්ස්පෙක්ටර්.
ගෞතම්.
ඔයාගේ අදහසින් හොඳ සොෆ්ට්වෙයාර් එකක් හදන්න පුළුවන් ඇති. ඒත් මම හාඩ්වෙයාර් එකක්.
තේරුණාද?
අදිති, ඔයා චෙස් සෙල්ලම් කරලා තියෙනවද?
මුලින් ඔයාට හිතෙයි ඔයා දිනනවා කියලා.
ඒත් පස්සේ ඔයාට තේරෙයි,
ඔයා සෙල්ලම් කරලා තියෙන්නේ වෙන කෙනෙක්ගේ ගේම් එකක් කියලා.
ෂොක් වුණා, නේද?
ඔයා හොඳ කතා ලියනවා නේද?
අපි තමයි ඔයාගේ කතාවේ නළුවෝ වුණේ.
කොහොමද රඟපෑම?
මම තව චරිතයක් අඳුන්වලා දෙන්නම්.
ඒ චරිතේ තමයි...
වික්‍රම්?
ඔයා ගේම් එකක් ගහනවා කියලා දැනගෙන, වික්‍රම් මාව හොයාගෙන ආවා.
මම ඔයා එක්ක කතා කරන්නේ යාළුවෙක් විදිහට, පොලිස්කාරයෙක් විදිහට නෙවෙයි.
ඔයාගේ තාත්තාගේ මරණය ඔයාට වගේම මටත් ගොඩක් බලපෑවා.
එයා මට ගෝඩ්ෆාදර් කෙනෙක් වගේ.
එයා මට සැලකුවේ ඒ විදිහට.
මේ ඩිජිටල් සාක්ෂිවලින් මට අදිතියිටවත් එයාගේ බෝයිෆ්‍රෙන්ඩ්ටවත් විරුද්ධව මුකුත් කරන්න බෑ.
එහෙනම් අපි කොහොමද මේක විසඳන්නේ?
එයාලා මාව මෝඩයෙක් කළා විතරක් නෙවෙයි, මගේ තාත්තාවත් මැරුවා.
මට කට පියාගෙන ඉන්න බෑ.
ඔයාට එහෙම ඉන්න ඕනේ නෑ.
ඔයා ඇසින් දුටු සාක්ෂිකාරයා වෙන්න ඕනේ.
-මට තේරෙන්නේ නෑ. -නීතිය ක්‍රියාත්මක වෙන්නේ සාක්ෂි මත.
හරිද?
මට තාම තේරෙන්නේ නෑ.
වික්‍රම්.
මම කියන විදිහට විතරක් කරන්න.
සාක්ෂි එකතු කරගන්න අපි මේක වෙනස් විදිහකට කරන්න ඕනේ.
මේක ගන්න.
බය වුණාද?!
තුවක්කුව පත්තු වුණා.
ඒත් ඒක බොරු උණ්ඩයක්.
මොකද වුණේ?
ඔයා හිතුවද ගේම් ගහන්න දන්නේ ඔයා විතරයි කියලා?
ඔයා ඔයාගේ බෝයිෆ්‍රෙන්ඩ්ව මාරු කළා.
මම තුවක්කුව මාරු කළා.
ඔයාගේ හොර සම්බන්ධය ගැන මම කලින්ම දැනන් හිටියා.
මම ඔයාව ඇත්තටම විශ්වාස කළා.
ඇයි ඔයා මාව පාවා දුන්නේ?
ඔයා ඇත්ත හොයාගත්තා.
ඇත්තටම, මම ආදරේ කළේ ගෞතම්ට.
තාමත් එහෙමයි.
අනික, ඔයාගේ මිනීමැරුම් උත්සාහය ගැනත්.
කොහොමද?
සම්පත්.
ඔයා ඇත්තටම බය වුණා, මැඩම්.
සුබ ගමන්!
ඔයාට වැරදුණේ කොතනද කියලා දැනගන්න ඕනෙද?
සල්ලිවලින් ජීවිතේ ඕනම දෙයක් සල්ලිවලට ගන්න පුළුවන් කියලා ඔයා හිතුවා.
ඒත් වොච්මන් සම්පත් මට පෙන්නුවා පක්ෂපාතීකම කියන්නේ මොකක්ද කියලා.
ඔයා දන්නවද මගේ තාත්තා ඔයාව කොච්චර විශ්වාස කළාද කියලා?
ඒත් ඔයාලා දෙන්නා...
ඔයාලා දෙන්නාම එයාව මැරුවා.
තාත්තා මැරුණු දවසේ උදේ 6:10ට මට කෝල් කළා.
"මම ඇවිදලා ඉවරයි. ගෙදර එන ගමන් මම අදිතියිව හම්බවෙන්නම්" එයා කිව්වා.
හලෝ, අන්කල්.
සොරි, අන්කල්. මෙයා කළුවරට පණ බයේ ඉන්නේ.
ඒ නිසා, ඒ වගේ වෙලාවට මම හැමතිස්සෙම එයා එක්ක ඉන්නවා.
ඒ වෙලාවේ එයාගේ හාට්බීට් එකයි නාඩි වැටෙන එකයි හොඳටම නෝමල් තිබුණේ.
ඒත් උදේ 6:20ත් 6:29ත් අතර...
එයාගේ හාට්බීට් එක එකපාරටම වැඩි වුණා.
ඔයා මට කෝල් කළේ 6:40ට.
තාත්තා ගෙදර ආවා කියලා ඔයාගේ ගොතපු කතා ටික කිව්වා.
ඒත් මට ඔයා ගැන දුකයි, අදිති!
තාත්තා මැරුණේ 6:35ට.
ඔයා එයාව හොස්පිට්ල් එකට අරන් ගිහින් ප්‍රතිකාර කළා කියලා පට්ටපල් බොරුවක් කිව්වා.
අනික දන්නවද?
මම ඇත්තටම ඔයාට ස්තූති කරන්න ඕනේ.
ස්තූතියි. ඇයි දන්නවද?
මොකද තාත්තාට ඒ ස්මාර්ට් වොච් එක තෑගි කළේ ඔයානේ.
එයාගේ හෙල්ත් ඩේටා ටික මැකුවාම ඔයා හිතුවා සේරම ඉවරයි කියලා.
ඒත් ඔයා දැනන් හිටියේ නෑ ඒක ආයෙත් ගන්න පුළුවන් කියලා.
ඔයාට වඩා ඒ ඔරලෝසුව ස්මාර්ට්, අදිති.
ඔයාගේ ෆෝන් එකේ IMEI නම්බර් එකෙන් අපිට හැමදේම හොයාගන්න පුළුවන් වුණා.
ඔයා ප්ලෑන් එකක් හැදුවා.
අපිට තව ප්ලෑන් එකක් තිබුණා.
ඒත් එයාගේ ප්ලෑන් එක ඊට වඩා සම්පූර්ණයෙන්ම වෙනස්.
මෙතන වෙන හැමදේම තියෙන්නේ මේ බිත්ති හතර ඇතුළේ විතරයි.
තාම කිසිම සාක්ෂියක් නෑ.
ඔයා කොහොමද ඒක ඔප්පු කරන්නේ?
ගෞතම් තමයි මගේ බෝයිෆ්‍රෙන්ඩ්, පෙම්වතා, මගේ හැමදේම.
මගේ දරුවාගේ තාත්තාත් එයා තමයි.
මම ඔයාට කියපු ඔක්කොම ගොතපු කතා. ඒත් ඒකෙත් ඇත්තක් තිබුණා.
මම ඒක කිව්වේ වෙනස් විදිහකට විතරයි.
වික්‍රම් මට ආදරේ කළා, ඒත් ඊට කලින් මම ගෞතම්ට ආදරේ කළා.
ඔයා... ඔයා එයාට ආදරේ කළා නම්, ඇයි මාව බැන්දේ?
ඇයි?
සල්ලි.
මම ඔයාව බැන්දේ සල්ලිවලට.
ඒත් මම ඔයාට ඇත්තටම ආදරේ කළා.
ඒක තමයි ඔයාගේ වැරැද්ද.
මම ඔයාව ඇස් පියාගෙන විශ්වාස කළා.
ඔව්.
ඔයාම ඒක දන්නවානේ. ඔයා මාව ඇස් පියාගෙන විශ්වාස කළා.
අපි යමුද?
බොහොම ස්තූතියි, සර්.
නෑ, නෑ. ඔයාටයි ස්තූති කරන්න ඕනේ, වික්‍රම්.
අපරාධයක් වෙන්න කලින් ඔයා අපිට දැනුම් දුන්නා.
පොලිසියේ රාජකාරිය වෙන්නේ අපරාධකාරයාව පස්සේ අල්ලනවාට වඩා අපරාධයක් වෙන එක නවත්තන එකයි.
අපි ඒක කළා.
උදව්වක් ඕනේ වුණොත් ඕනම වෙලාවක මට කතා කරන්න.
-හරිද? -අනිවාර්යයෙන්ම, සර්. ආයෙත් ස්තූතියි.
ගිහින් එන්නම්!
♪ මම 'නරකම' කෙල්ලෙක් ඒ නිසා කට වහගන්නවා! ♪
♪ මම 'නරකම' කෙල්ලෙක්! ♪
♪ ගෑනියෙක් වෙලා ඉපදුණ එක අපේ වැරැද්දක් නෙවෙයි ♪
♪ බැනුම් අහන්න ඕනේ අපි නෙවෙයි! ♪
♪ කසාදෙන් පස්සේ, අපි යටහත් පහත් වෙයි කියලා හිතනවා ♪
♪ ඒත් අපි දැන් ඔයාලගේ වහල්ලු නෙවෙයි! ♪
♪ අපි ගෙදරට වෙලා හිටියා, ඔව් දැන් අපි මොඩර්න්, යේ! ♪
♪ ආදරේ කළාට කමක් නැද්ද? ආ, නෑ, බ්‍රේකප් එකක්ද එන්නේ? ♪
♪ මම 'නරකම' කෙල්ලෙක්! ♪
♪ මම 'නරකම' කෙල්ලෙක්! මම 'නරකම' කෙල්ලෙක්! ඒ නිසා කට වහගන්නවා! ♪
♪ කාලය වෙනස් වෙයි ♪
♪ ඒත් අපේ තුවාල එහෙමමයි ♪
♪ කවුරු කතා කළත් ♪
♪ ගෑනියෙක්ගේ දුක කවදාවත් ඉවර වෙන්නේ නෑ ♪
♪ නීතිරීති වෙනස් වෙයි ♪
♪ ඒත් වෙස්මුහුණු එහෙමමයි ♪
♪ පාරවල් කවදාවත් පේන්නේ නෑ ♪
♪ අපේ කකුල් බයෙන් ගල් වෙලා තියෙද්දී ♪
♪ හෙට, හෙට හොඳ දවස් එනවා ♪
♪ අපේ කරට මාලයක් වැටුණාම ♪
♪ ලෝකෙම දැනගනීවි ගෑනියෙක් දිනලා කියලා! ♪
♪ ඒත් දැනට, අපි නිකම්ම... ♪
♪ ගොඩක් නරකයි! ගොඩක් දුකයි! ♪
♪ මම 'නරකම' කෙල්ලෙක් ඒ නිසා කට වහගන්නවා! ♪
♪ ඔයා 'නරකම' කෙල්ලෙක්! ♪
♪ කට වහගන්නවා, කෙල්ලේ! ♪
♪ ඔයා 'නරකම' කෙල්ලෙක්! ♪
♪ ලොකුවට ඇවිදන් යනකොට, මගේ යාළුවේ, ඇයි ඔයාට වදයක්, මේකද අවසානේ? ♪
♪ ඒක ඔයාට ඇනෙනවද නැත්නම් කිති කැවෙනවද? ඔයා නිකම්ම අපරාධයක්! ♪
♪ ඉතින් දැන් මොකක්ද ප්‍රශ්නේ? ඕනෙනම් වටේම ඉන්න අයගෙන් අහන්න ♪
♪ නරක කෙල්ලෙක් එයාට ඕනේ විදිහට ජීවත් වෙනවා මොකද ඒකයි නිදහස කියන්නේ, මචං ♪
♪ හේයි, කට වහගන්න, කළේ පෙරළන්න ♪
♪ ඔයාට මොකද පිස්සු මෝඩයා! ♪
♪ ඔයා හරි පොරක් වගේ කතා කරනවා, ගෑනු අය දෙවිවරු කියලා පෝස්ට් දානවා! ♪
♪ එක වැරැද්දක් වුණොත්, අමු කුණුහරුපෙන් බනිනවා! ♪
♪ සංස්කෘතිය ගැන බණ කියනවා, ඒත් ඔය බොරුව නවත්තන්න! ♪
♪ හේයි, ෆේස්බුක් වීරයා! ♪
♪ අයින් වෙන්න, අයින් වෙන්න ♪
♪ ඔව්, අපි 'නරකම' තමයි, ඒ නිසා කට වහගෙන යනවා! ♪
♪ අපි මේ යුද්ධය ගොඩක් කල් කළා, දැන්, කාලය වෙනස් වෙලා ♪
♪ ඔයා 'නරකම' කෙල්ලෙක්! ♪
♪ ඔයා 'නරකම' කෙල්ලෙක්! කට වහගන්න කෙල්ලේ!♪
♪ මම 'නරකම' කෙල්ලෙක් ඒ නිසා කට වහගන්නවා! ♪
♪ මම 'නරකම' කෙල්ලෙක්! ♪
අම්මෝ, මාර ඩාන්ස් එකක්නේ ඒක!
මචං, කට වහගන්නවා.
Lksubs.com උපසිරැසි ගැන්විමක්